Iwan Rheon

Actor ffilm a theledu, canwr a chyfansoddwr o Gymru yw Iwan Rheon (ganed 13 Mai 1985), sydd wedi ennill gwobr Olivier, a graddio o London Academy of Music and Dramatic Art (LAMDA). Roedd e'n un o brif actorion y gyfres Game of Thrones.

Bywyd cynnar
Ganed ef yng Nghaerfyrddin yn fab i Einir a Rheon Tomos ac mae ganddo frawd hŷn, sef Aled. Symudodd y teulu i Gaerdydd pan oedd yn bump oed a mynychodd Ysgol Gyfun Gymraeg Glantaf lle gymerodd rhan mewn cynyrchiadau drama'r ysgol, a chystadlu yn Eisteddfod Genedlaethol Cymru. Dechreuodd actio o ddifrif pan oedd yn 17 oed, gan fynd i astudio yn LAMDA.

Gyrfa
Actio
bawd|chwith|Iwan yn 2011
Ymunodd Rheon â chast y ddrama sebon Gymraeg, Pobol y Cwm, pan oedd yn 17 oed, gan chwarae rhan Macsen White, ond gadawodd y rhaglen yn ddiweddarach i astudio yn LAMDA. Daeth ei rôl sylweddol gyntaf ar y llwyfan yn Eight Miles High yn 2008 yn y Royal Court Theatre, Lerpwl.

Cafodd ei gastio i chwarae rhan Moritz Steifel yng nghynhyrchiad 2008 y ddrama gerdd roc Spring Awakening yn Llundain, a enillodd wobr Tony. Dechreuodd chwarae'r rôl yn Ionawr 2009 yn Lyric Hammersmith, a parhaodd pan symudwyd y sioe i Theatr Novello, nes i'r sioe ddod i ben ym Mai 2009, pum mis yn gynharach na'r disgwyl. Enwyd ef fel yr Actor Gefnogol Orau mewn Sioe Gerdd ar gyfer gwobrau What's On Stage. Mae hefyd wedi ennill Gwobr Laurence Olivier yr Actor Gefnogol Orau mewn Sioe Gerdd yn 2010.

Yn syth wedi Spring Awakening, cafodd Rheon ei gastio ar gyfer cyfres deledu E4, Misfits, rhaglen a enillodd BAFTA. Disgrifwyd y sioe gan 247 Magazine fel "cymysgedd o Skins a Heroes". Mae'n chwarae cymeriad swil a nerfus Simon Bellamy sy'n ennill y gallu i fod yn anweledig.

Mae hefyd wedi ymddangos fel gwestai ar rhaglen gomedi Simon Amstell, Grandma's House. Ymddangosodd hefyd ym mhenod olaf Secret Diary of a Call Girl yn 2011.

Cerddoriaeth
Mae hefyd yn ysgrifennu a chanu caneuon ers 16 oed. Ef oedd prif lais y grŵp The Convictions, hyd iddo adael y band er mwyn canolbwyntio ar ei yrfa actio. Rhyddhaodd EP Tongue Tied yn 2010, a recordiwyd yn RAK Studios, Llundain, wedi ei gynhyrchu gan Jonathan Quarmby a Kevin Bacon. Dychwelodd i RAK Studios ym mis Ebrill 2011, er mwyn recordio ei ail EP, Changing Times, wedi ei gynhyrchu unwaith eto gan Quarmby a Bacon, ond y tro hwn gyda 3 cerddor cefndirol. Rhyddhawyd Changing Times ar 10 Hydref 2011.

Ffilmyddiaeth

Ffilm
 Blwyddyn Teitl Rhan Nodiadau2011 Resistance George Wild Bill Pill2012  Petesy Ffilm fer The Rise (a elwid Wasteland yng Ngogledd America) Dempsey 2013 Libertador Daniel O'Leary2015 Charlotte's Song Randall 2016 Alien Invasion: S.U.M.1 S.U.M.12017 Daisy Winters Doug2018 Hurricane: 303 Squadron (neu Mission of Honor yn UDA) Jan Zumbach 2019 Berlin, I Love YouGregPennod: "Embassy" The Dirt Mick MarsFourLlofruddFfilm byr 2020The Existential HotlineFredFfilm byr2021 The Toll (neu Tollbooth yn UDA)Dom  BarbariansAdam2022The Magic FlutePapageno  

Teledu
 Blwyddyn Teitl Rhan Nodiadau 2002–2004 Pobol y Cwm Macsen White 2009–2011 Misfits Simon Bellamy 21 pennod 2010 Coming Up Luka 1 pennod 2010–2012 Grandma's House Ben Theodore 2 bennod 2011 Secret Diary of a Call Girl Lewis 1 pennod 2013–2016 Game of Thrones Ramsay Bolton 20 pennod 2013–2016 Vicious Ash Weston 14 pennod 2014 Our Girl Dylan "Smurf" Smith 5 pennod 2015 Residue Jonas Flak 3 pennod 2016 The Green Hollow Sam Knight 2017 Urban Myths Adolf Hitler 1 pennod Riviera Adam Clios 10 pennod Inhumans Maximus 8 pennod Family Guy George Harrison (llais), John Lennon (llais) Pennod: "Petey IV" 2019 PTSD: The War in My Head Adroddwr  2020 A Special School Adroddwr  The Snow Spider Llais Gwydion  2021 American Gods Liam Doyle  Y Tywysog Y Tywysog Wiliam (llais) A Christmas Number One Blake Cutter  2022 Y Golau Joe Pritchard 

Gemau fideo
 Blwyddyn Teitl Rhan Nodiadau 2014–2015 Game of Thrones Ramsay Snow Llais a delwedd

Llwyfan
 Blwyddyn  Teitl  Rhan  Nodiadau 2008  Eight Miles High  Al  Royal Court Theatre 2009  Spring Awakening  Moritz Stiefel  Lyric Hammersmith 2010  The Devil Inside Him  Huw Prosser  National Theatre Wales 2011  Remembrance Day  Lyosha  Royal Court Theatre

Radio
 Blwyddyn Teitl Rhan Nodiadau 2013 Darkside The Boy Llais

Disgyddiaeth
 2010: Tongue Tied EP
 2011: Changing Times EP

Cyfeiriadau

Dolenni allanol

 Iwan Rheon , London Theatre Database
 Iwan Rheon, BBC Wales
 Iwan Rheon, The Spotlight

Categori:Genedigaethau 1985
Categori:Actorion o Gymru
Categori:Pobl o Gaerdydd
Categori:Pobl o Gaerfyrddin
Categori:Pobl addysgwyd yn Ysgol Gyfun Gymraeg Glantaf